**DODATOK č. 1 k Zásadám odmeňovania predstaviteľov volených orgánov obce Žehra**

v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov

Obecné zastupiteľstvo obce Žehra vydáva túto

*Zmenu č.1*

Zásad odmeňovania predstaviteľov volených orgánov obce Žehra

Tento dokument sa mení v časti Článku V. Odmeňovanie poslancov Obecného zastupiteľstva

*z pôvodného odseku 1 Článku V.:*

1. Poslancom obecného zastupiteľstva vzhľadom na úlohy, ktoré plnia a časovú náročnosť výkonu funkcie patrí ročná odmena podľa hospodárenia obce schválená obecným zastupiteľstvom, najviac však vo výške 500 Eur v hrubom.

*sa mení v tomto znení:*

1. Poslancom obecného zastupiteľstva vzhľadom na úlohy, ktoré plnia a časovú náročnosť výkonu funkcie patrí ročná odmena podľa hospodárenia obce schválená obecným zastupiteľstvom, najviac však vo výške 2.200 Eur v hrubom.

*Zmena č. 3*

Zásad odmeňovania predstaviteľov volených orgánov obce Žehra

Tento dokument sa dopĺňa článkom VII. Odmeňovanie členov komisii obce Žehra v znení:

*VII. Odmeňovanie členov komisii obce Žehra*

*1. Členom komisii obce Žehra patrí odmena vo výške 10,- € za riadnu účasť na každom jednom zasadnutí týchto komisií.*

*2. V prípade oneskoreného príchodu na zasadnutie predmetnej komisie obce Žehra alebo predčasného odchodu o viac ako 20 minút sa odmena podľa odseku 1 tohto článku kráti o 50 %.*

*3. Podkladom pre zúčtovanie a vyplatenie odmien členov komisii za účasť na zasadnutí daných komisií je zápisnica o účasti z každého takéhoto zasadnutia a prezenčná listina, ktoré sa predkladajú starostovi pri návrhu na vyplatenie týchto odmien. O vypracovanie a predloženie zápisnici a prezenčnej listiny z každého zasadnutia komisií obce Žehra zodpovedá predseda príslušnej komisie. Tieto odmeny sú členom komisii obce Žehra vyplácané 2x do roka za príslušný kalendárny rok poukázaním na účet člena komisie v peňažnom ústave alebo v hotovosti v pokladni Obecného úradu obce.*

*Zmena č. 4*

Zásad odmeňovania predstaviteľov volených orgánov obce Žehra

V zmysle vyššie uvedených zmien sa článok VII Záverečné ustanovenia v pôvodných Zásadách odmeňovania predstaviteľov volených orgánov obce Žehra, mení na článok VIII a mení sa aj jeho obsah v celom rozsahu:

 Článok VIII

Záverečné ustanovenia

1. Tieto zásady odmeňovania boli schválené uznesením Obecného zastupiteľstva Obce Žehra č. OZ-7-19-B-15 zo dňa 24.04.2019, ktorým sa schválil tento dodatok č. 1 k Zásadám odmeňovania predstaviteľov volených orgánov obce Žehra a nadobúda účinnosť dňa 25.042019

2. Dňom účinnosti tohto dodatku č. 1 k Zásadám odmeňovania predstaviteľov volených orgánov obce Žehra, sa zrušuje účinnosť Zásad odmeňovania predstaviteľov volených orgánov obce Žehra zo dňa 30.11.2016 a vytvorí sa nová verzia tohto dokumentu v zmysle tohto dodatku č. 1.

3. Akékoľvek zmeny a doplnenia týchto Zásad odmeňovania schvaľuje Obecné zastupiteľstvo.

 Marián Kandrač v. r.

 starosta obce